Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17672

a) Szabvány és ajánlott gyakorlat, amelyet a Tanács az Egyezmény rendelkezései értelmében elfogadott. Ezek meghatározása a következő: Szabvány: fizikai jellemzőkre, kialakításra, anyagra, teljesítményre, személyzetre, vagy eljárásra vonatkozó minden olyan kikötés, amelynek egységes alkalmazása a nemzetközi repülés biztonsága és rendszeressége szempontjából elismerten szükséges és amelyet a szerződő állam az Egyezmény értelmében betart; ha nem tartható be, akkor a 38. cikkely értelmében erről a Tanácsot köteles értesíteni. 2007/70/II. szám Ajánlott gyakorlat: fizikai jellemzőkre, kialakításra, anyagra, teljesítményre, személyzetre, vagy eljárásra vonatkozó minden olyan kikötés, amelynek egységes alkalmazása a nemzetközi repülés biztonsága, rendszeressége és hatékony lebonyolítása szempontjából kívánatosnak minősül és, amelynek betartására a Szerződő Állam az Egyezmény értelmében törekedni fog.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes